《人日夜抵樊城》
清代·莫友芝

羊叔祠前见月升，樊侯城里乱春镫。隔江箫鼓鸣相属，来水鱼龙变几层。

长驿两头侵夜分，疲舆一觉下山棱。那知今日为人日，官渡昏昏唤不应。

作者简介：（1811—1871）贵州独山人，字子偲，号郘亭，晚号眲叟。莫与俦子。道光十一年举人。家世传业，通文字训诂之学，与郑珍俱为西南大师。工诗。尤工真行篆隶书。咸丰间以知县用，弃去，游江南，客曾国藩幕，与学者张文虎、张裕钊等校雠经史。有《郘亭知见传本书目》、《郘亭诗钞》、《遵义府志》、《声韵考略》等。